૨૦૦૭ની ૧૮મી ડિસેમ્બરે રેન્ડી પાઉશ ‘અંતિમ વ્યાખ્યાન’ આપવા આવ્યો અને વ્યાખ્યાનનો વિષય હતો ‘બાળપણનાં સ્વપ્નની સાચેસાચી સિધ્ધિ’, જિંદગીના અંતે એ બાળપણ ના સ્વપ્નની વાતો કહેવા ચાહતો હતો! બાળપણમાં આંખોમાં આંજેલા સ્વપ્નો સાર્થક કરવામાં કેવાં કેવાં વિધ્નો અને અવરોધો આવ્યાં અને તેને કઈ રીતે પાર કર્યાં તેની આપવીતી પોતાના અંતરંગ માણસો સમક્ષ વ્યક્ત કરવી હતી અને એ રીતે એ સ્વપ્નસર્જનની સાથોસાથ જીવનસાફલ્યની કેડી બતાવવા ચાહતો હતા.